Na temelju članka 35. stavka 1. točke 5 Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19) i članka 32. stavka 1. točka 17. Statuta Grada Šibenika („Službeni glasnik Grada Šibenika“, broj 8/10., 5/12. i 2/13, 2/18, 8/18 -pročišćeni tekst i 2/20), Gradsko vijeće Grada Šibenika, na 25. sjednici, od 14. prosinca 2020. godine, donosi

**ODLUKU**

**o prestanku društva „TEF d.d., Tvornice elektroda i ferolegura Šibenik”**

1) Gradsko Vijeće Grada Šibenika prihvaća prijedlog za prestanak društva TEF d.d. Tvornica elektroda i ferolegura Šibenik dostavljen od strane Gradonačelnika Grada Šibenika.

2) Gradsko Vijeće Grada Šibenika, je suglasno da društvo TEF tvornica elektroda i ferolegura, dioničko društvo, Šibenik, Prilaz tvornici 39, MBS 060006520, OIB 35064117764, EUID HRSR.060006520, jedinog dioničara Grada Šibenika, prestane postojati kroz postupak likvidacije društva sukladno odredbama Zakona o trgovačkim društvima.

3) Ovlašćuje se Gradonačelnik, Uprava i Nadzorni odbor TEF d.d., da provedu sve potrebne radnje za prestanak društva TEF d.d., Tvornica elektroda i ferolegura Šibenik.

4) Ova Odluka stupa na snagu trideset dana od dana objave u „Službenom glasniku Grada Šibenika“.

Klasa:740-12/20-01/226

Urbroj:2182/01-07/1-20-3

Šibenik,14. prosinca 2020.

GRADSKO VIJEĆE GRADA ŠIBENIKA

POTPREDSJEDNIK

Stipica Protega,v.r.